રખિયાલના સ્થાનિક સૂત્રોના જણાવ્યાં અનુસાર, બપોરે વેપાર-ધંધા બંધ કરાવા નીકળેલા કેટલાક લોકો બળજબરીથી લોકોને બંધ કરાવી રહ્યાંના સંદેશાથી પોલીસ ટીમ દોડી આવી હતી અને ટોળાને લાઠીચાર્જ કરીને વીખેરી કાઢ્યું હતુ. નાસભાગ મચતા વિસ્તારમાં તંગદીલી વ્યાપી હતી. સૂત્રોનું કહેવું છે કે, આ દરમિયાન એક કાર્યકરને છાતીમાં ઇજા થતા હોસ્પિટલ ખસેડાયા હતા. રખિયાલની એક ઘટનાને બાદ કરતા પૂર્વ અમદાવાદમાં અન્ય કોઇ અનિચ્છનિય ઘટના ઘટી ન હતી.